navedene manifestacije. Nadalje iznosi da se organizacija iste financira sredstvima iz općinskog proračuna, koja su KUD-u Vidovec dodijeljena putem Javnog natječaja za financiranje programa i projekata udruga na području Općine Vidovec u 2021., te da se Program sastoji od zabavnog i kulturnog dijela.

Dužnosnik navodi da zabavni dio obuhvaća pružanje ugostiteljskih usluga hrane i pića, organizaciju koncerta i sl., a ugovor o pružanju ugostiteljskih usluga sklapa se između ugostitelja i KUD- a Vidovec. Napominje kako dio ugostiteljskih usluga izravno koristi Općina Vidovec (za svečani ručak) te se za ovu svrhu izdaje poseban račun, koji se financira sredstvima Općine Vidovec, kao i da je KUD Vidovec već obavio razgovore s dva lokalna ugostitelja koji mogu pružiti kvalitetnu uslugu, ali isti nisu pokazali interes. Također navodi da je lokalni ugostiteljski obrt koji može pružiti odgovarajuću uslugu u vlasništvu Krunoslava Bistrovića, predsjednika Općinskog vijeća Općine Vidovec, te da funkciju vršiteljice dužnosti predsjednice KUD-a Vidovec obavlja Ines Pavleković, članica Općinskog vijeća Općine Vidovec.

Dužnosnik traži mišljenje Povjerenstva bi li se Krunoslav Bistrović našao u sukobu interesa, ako bi obrt u njegovom vlasništvu pružao ugostiteljske usluge povodom održavanja manifestacije „Zeljarijada“, obzirom da bi ove usluge bile podmirene od KUD-a Vidovec i Općine Vidovec, odnosno smije li Općina Vidovec angažirati navedeni obrt za pružanje usluga posluživanja hrane i pića za događaje čiji je organizator Općina Vidovec, kao što su Dan Općine, svečane sjednice i sastanci.

Člankom 2. ZSSI-a propisano je da dužnosnici pri obnašanju javne dužnosti ne smiju svoj privatni interes stavljati iznad javnog interesa te da sukob interesa postoji kada su privatni interesi dužnosnika u suprotnosti s javnim interesom, a posebice kada privatni interes dužnosnika utječe na njegovu nepristranost u obavljanju javne dužnosti, kada se osnovano može smatrati da privatni interes dužnosnika utječe na njegovu nepristranost u obavljanju javne dužnosti ili kada privatni interes dužnosnika može utjecati na njegovu nepristranost u obavljanju javne dužnosti.

Člankom 5. stavkom 1. ZSSI-a propisano je da dužnosnici u obnašanju javnih dužnosti moraju postupati časno, pošteno, savjesno, odgovorno i nepristrano čuvajući vlastitu vjerodostojnost i dostojanstvo povjerene im dužnosti te povjerenje građana. Stavkom 3. istog članka Zakona propisano je da dužnosnici ne smiju koristiti javnu dužnost za osobni probitak ili probitak osobe koja je s njima povezana.

Člankom 7. stavkom 1. podstavkom c) ZSSI-a propisano je da je dužnosnicima zabranjeno zlouporabiti posebna prava dužnosnika koja proizlaze ili su potrebna za obavljanje dužnosti.

Iz zahtjeva za mišljenje proizlazi da će se na području Općine Vidovec 2. i 3. listopada 2021. održati manifestacija „Zeljerijada“, čiji je Općina pokrovitelj i suorganizator uz KUD Vidovec, kao glavnog organizatora. Održavanje iste financira se sredstvima Općine Vidovec, jer

Povjerenstvo za odlučivanje o sukobu interesa, Ul. kneza Mislava 11/3, 10 000 Zagreb, Tel: +385/1/5559 527,

Fax: + 385/1/5559 407, www.sukobinteresa.hr , e-mail: info@sukobinteresa.hr, OIB 60383416394